|  |
| --- |
| **TË DHËNAT ADMINISTRATIVE TË TREGUT TË PUNËS**  Metadata Referenciale në format Euro SDMX Metadata Structure  (ESMS)  INSTAT |

Metadata Referenciale

[1. Kontakt 2](#_Toc101271889)

[2. Përditësimi i metadatave 2](#_Toc101271890)

[3. Paraqitja statistikore 2](#_Toc101271891)

[4. Njësia matëse 4](#_Toc101271892)

[5. Periudha e referencës 4](#_Toc101271893)

[6. Mandati institucional 4](#_Toc101271894)

[7. Konfidencialiteti 4](#_Toc101271895)

[8. Politika e botimit 5](#_Toc101271896)

[9. Shpeshtësia e shpërndarjes 5](#_Toc101271897)

[10. Aksesi në të dhëna dhe qartësia 5](#_Toc101271898)

[11. Manaxhimi i cilësisë 6](#_Toc101271899)

[12. Rëndësia 7](#_Toc101271900)

[13. Saktësia dhe besueshmëria 7](#_Toc101271901)

[14. Afatet kohore dhe përpikmëria 7](#_Toc101271902)

[15. Koherenca dhe Krahasueshmëria 8](#_Toc101271903)

[16. Kostoja dhe ngarkesa 8](#_Toc101271904)

[17. Rishikimi i të dhënave 8](#_Toc101271905)

[18. Përpunimi statistikor 9](#_Toc101271906)

[19. Komente 9](#_Toc101271907)

[Aneks 9](#_Toc101271908)

|  |  |
| --- | --- |
| 1. Kontakt | |
| 1.1. Institucioni i kontaktit | INSTAT, Instituti i Statistikave |
| 1.2. Njësia e kontaktit | Sektori i Statistikave të Tregut të Punës, Drejtoria e Statistikave të Sektorit Real |
| 1.3. Personi i kontaktit | Julinda Hackaj |
| 1.4. Funksioni i personit të kontaktit | Specialist, Sektori i Statistikave të Tregut të Punës |
| 1.5. Adresa postare | Rr. Vllazën Huta, Ndërtesa 35, Hyrja 1, Tiranë, Kodi Postar 1017 |
| 1.6. Adresa elektronike (e-mail) | jhackaj@instat.gov.al |
| 1.7. Numri i telefonit | +(355) 4 2222411 / +(355) 4 2233356 |
| 1.8. Numri i faksit | +355 4 2228300 |
| 2. Përditësimi i metadatave | |
| 2.1. Çertifikimi i fundit i metadatës | 19.04.2022 |
| 2.2. Publikimi i fundit i metadatës | 19.04.2022 |
| 2.3. Përditësimi i fundit i metadatës | 19.04.2022 |
| 3. Paraqitja statistikore | |
| 3.1. Përshkrimi i të dhënave | Të dhënat Administrative mbi Tregun e Punës përmbajnë të dhëna mbi punësimin, papunësinë dhe forcën e punës.  Objektivi kryesor i statistikave Adminsitrative të Tregut të Punës është paraqitja e situatës korrente lidhur me punësimin (vëndet e punës), papunësinë e regjistruar si dhe përmbushja e objektivave parashikuar në Programin e Statistikave Zyrtare. |
| 3.2. Sistemi i klasifikimit | Për klasifikimin dhe kodifikimin e statistikave të Tregut të Punës përdoren:   * Për profesionet [ISCO 08](https://www.ilo.org/public/english/bureau/stat/isco/isco08/) * Për aktivitetet Ekonomike [NVE Rev.2](http://www.instat.gov.al/media/1838/nve.pdf) |
| 3.3. Mbulimi i sektorit | Ky informacion mbulon të dhëna mbi:   1. bilancin e forcave të punës; 2. punëkërkuesit e papunë të regjistruar sipas gjinisë dhe nivelit arsimor; 3. të punësuarit në sektorin shtetëror sipas grupeve kryesore të profesioneve; 4. punësimit sipas burimeve administrative dhe sektori bujqësor; 5. punë kërkuesve të papunë të regjistruar. |
| 3.4. Koncepte statistikore dhe përkufizime | **Punësimi në sektorin shtetëror** përbëhet nga të gjithë të punësuarit në qeverinë qendrore, pushtetin vendor dhe ndërmarrjet publike buxhetore dhe jobuxhetore.  **Punësimi në sektorin privat jo-bujqësor** përbëhet nga të gjithë personat në moshë pune që kanë një punë si të punësuar me pagë ose si të vetëpunësuar të deklaruar në Drejtorinë e Përgjithshme të Tatimeve.  **Papunësia e regjistruar** përbëhet nga të gjithë personat që regjistrohen në zyrat e punësimit në bazë të VKM Nr. 70, datë 11.02.1999 "Për evidentimin e punëkërkuesve të papunë".  Sipas këtij ligji, **"punëkërkues",** është çdo person i papunë, i disponueshëm për punësim, i cili paraqitet periodikisht në zyrën përkatëse të punësimit. Të tillë konsiderohen dhe personat të cilët janë në marrëdhënie pune ose të vetëpunësuar, por që kërkojnë një punë të re. Punëkërkuesi është një person, i cili:   1. Jeton në Shqipëri 2. Është mbi 16 vjeç 3. Paraqitet personalisht në Zyrën e Punësimit për të gjetur punë 4. Është i aftë për punë |
| 3.5. Njësia statistikore | Njësia statistikore e të dhënave Administrative të Tregut të Punës janë të punësuarit në sektorin privat jobujqësor, të punësuarit në sektorin shtetëror, të punësuarit në sektorin privat bujqësor, papunësia e regjistruar. |
| 3.6. Popullata statistikore | Popullata statistikore i referohet popullsisë që përfiton shërbimet: forcës së punës; punëkërkuesve të papunë të regjistruar sipas gjinisë dhe nivelit arsimor; ligjvënës, nëpunës të lartë dhe drejtuese; specialistë, teknikë dhe ndihmës specialistë; nëpunës të thjeshtë; punëtorë; të punësuar në sektorin shtetëror; të punësuar në sektorin privat jo-bujqësor; të punësuar në sektorin bujqësor; punëkërkues të papunë të regjistruar për herë të parë në zyrat e punës; punëkërkues të papunë të regjistruar me aftësi të kufizuar; punëkërkues të papunë të regjistruar romë dhe egjiptianë; përfitues të pagesës së papunësisë së regjistruar; punëkërkues të papunë të regjistruar në ndihmë ekonomike. |
| 3.7. Zona e referencës | Statistikat Administrative të Tregut të Punës mbulojnë të gjithë territorin e Republikës së Shqipërisë. |
| 3.8. Mbulimi në kohë | Të dhënat janë të disponueshme nga viti 2000 dhe në vazhdim për:   * Të dhënat lidhur me statistikat Administrative të Tregut të Punës për bilancin e forcave të punës, * Punëkërkuesit e papunë të regjistruar sipas gjinisë dhe nivelit arsimor, * Të punësuarit në sektorin shtetëror sipas grupeve kryesore të profesioneve,   Të dhënat janë të disponueshme nga viti 2000 dhe në vazhdim për:   * Punësimit sipas burimeve administrative dhe sektori bujqësor * Punëkërkuesve të papunë të regjistruar. |
| 3.9. Periudha bazë | Nuk aplikohet. |
| 4. Njësia matëse | Në statistikat e Tregut të Punës njësia matëse është në numër, përqindje dhe lekë. |
| 5. Periudha e referencës | Periudha e refrences për të dhënat Administartive të Tregut të Punës është 31 Dhjetor 2021. Ky raport i referohet vitit 2021. |
| 6. Mandati institucional | |
| 6.1. Akte ligjore dhe marrëveshje të tjera | * Baza ligjore në nivel kombëtar për prodhimin e statistikave Administrative të Tregut të Punës: * [Ligji Nr. 17/2018 "Për Statistikat Zyrtare"](http://www.instat.gov.al/media/3973/ligj-nr-17-dt-542018_per-statistikat-zyrtare.pdf) * [Programi Kombëtar i Statistikave Zyrtare 2017-2021](http://www.instat.gov.al/media/3594/psz-2017-2021.pdf) * Memorandum i bashkëpunimit i hartuar me institucionet e tjera. |
| 6.2. Shkëmbimi i të dhënave | Statistikat administrative të tregut të punës nuk transmetohen në EUROSTAT. Aktualisht, INSTAT plotëson një sërë pyetësorësh të organizmave ndërkombëtare në lidhje me punësimin dhe papunësinë e regjistruar, të tilla si: EUROSTAT, ILO, etj. |
| 7. Konfidencialiteti | |
| 7.1. Konfidencialiteti - politika | Të dhënat e mbledhura konsiderohen rreptësisht konfidenciale dhe përdoren vetëm për qëllime statistikore e kërkime shkencore në përputhje me Ligji Nr. 17/2018 "PËR STATISTIKAT ZYRTARE", si dhe Ligji Nr. 9887, datë 10.03.2008 "Mbrojtja e të Dhënave Personale". Neni 31 i ligjit për statistikat zyrtare përcakton qartë që i gjithë informacioni statistikor i mbledhur nga INSTAT është konfidencial dhe mund të përdoret ose botohet vetëm në tabela përmbledhëse të tilla që nuk identifikojnë njësinë burim të informacionit. Identifikim i drejtpërdrejtë quhet kur një njësi statistikore identifikohet drejtpërdrejt nga emri, adresa ose ndonjë numër identifikimi i njohur zyrtarisht. Kur përpunimi i të dhënave kryhet në mënyrë të tillë që mundëson identifikimin e subjektit të të dhënave, të dhënat duhet të kodohen menjëherë, në mënyrë që subjektet të mos jenë më të identifikueshëm. |
| 7.2. Konfidencialiteti - trajtimi i të dhënave | INSTAT mbron dhe nuk shpërndan të dhënat që ka mbledhur ose që ka akses, të cilat mundësojnë identifikimin e drejtpërdrejtë ose të tërthortë të njësive statistikore. INSTAT ndërmerr të gjitha masat e duhura për të parandaluar dhe bërë të pamundur identifikimin e njësive statistikore përmes mjeteve teknike të tjera që mund të përdoren nga palët e treta. Të dhënat statistikore që mund të bëjnë të mundur identifikimin e njësisë statistikore, shpërndahen nga INSTAT vetëm në rast se:  a) Këto të dhëna janë trajtuar, siç është përcaktuar në mënyrë të veçantë në Rregullore, këto të dhëna janë trajtuar në mënyrë të atillë, sa nuk krijon paragjykim në lidhje me konfidencialitetin statistikor ose  b) Njësia statistikore ka dhënë miratimin përkatës për bërjen publike të të dhënave. Të dhënat konfidenciale i përcillen INSTAT-it vetëm për qëllime statistikore dhe vetëm personat që kanë të drejtë aksesi tek to dhe ato të ngarkuar të punojnë me to.  Çështjet dhe problemet në lidhje me ruajtjen e konfidencialitetit statistikor verifikohen dhe trajtohen nga stafi i INSTAT. Përgjegjësitë e këtij stafi, janë të përcaktojë shkallën e detajeve që mund të shpërndahet dhe të bëhet publike nga INSTAT. Përgjegjësitë e këtij stafi janë të rekomandojë se: në cilin nivel detajimi mund të shpërndahen të dhënat statistikore, në mënyrë që identifikimi i drejtpërdrejtë ose indirekt, i njësisë statistikore të vrojtuar të mos jetë i mundur; kriteret e anonimizimit për mikrodatat që u janë dhënë përdoruesve; dhënia e hyrjes për kërkuesit në të dhëna konfidenciale për qëllime shkencore. Të dhënat e publikuara janë në nivel të përgjithshëm, nuk publikohen të dhëna individuale. |
| 8. Politika e botimit | |
| 8.1. Kalendari i publikimeve | Njoftimet në lidhje me shpërndarjen e statistikave janë botuar në kalendarin e publikimit, i cili është në dispozicion në faqen e internetit. Njoftime dhe vonesat janë para-njoftuar në këtë kalendarin. Në rastin e vonesave specifikohet data e publikimit të ardhshëm si dhe shpjegimi lidhur me arsyet e vonesave. |
| 8.2. Aksesi në kalendarin e publikimeve | [Kalendari](http://www.instat.gov.al/al/publikime/kalendari/) i publikimeve mund të aksesohet online në faqen e internetit të INSTAT. |
| 8.3. Aksesi i përdoruesve | Në përputhje me nenin 34 të Ligjit Nr. 17/2018 "Për Statistikat Zyrtare", statistikat zyrtare shpërndahen në mënyrë që të gjithë përdoruesit të kenë të drejtë të menjëhershme dhe të barabartë dhe përdoren të gjitha format e mundshme të medias. INSTAT-i dhe agjencitë statistikore, duke pasur në program përgjegjësitë për shpërndarjen, kërkojnë të përmbushin çdo kërkesë të çdo organizate ose individi, për të dhëna të pabotuara ose analiza të veçanta. Kanalet nga të cilat përdoruesit mund të marrin rezultatet e publikimit janë si më poshtë:   1. Website – online release; 2. Kërkesat e shkruara; 3. Publikimi; 4. Seksioni [Kërkesa të dhënash](http://www.instat.gov.al/al/rreth-nesh/k%C3%ABrko-t%C3%AB-dh%C3%ABna/k%C3%ABrkes%C3%AB-t%C3%AB-dh%C3%ABnash-formulari/). |
| 9. Shpeshtësia e shpërndarjes | Të dhënat Administrative të Tregut të Punës janë publikuar në faqen e Web-it të INSTAT me një periodicitet tremujor dhe vjetore. |
| 10. Aksesi në të dhëna dhe qartësia | |
| 10.1. Njoftim për media | Njoftim për media përmban informacion në lidhje me treguesit kryesorë të Statistikave Administrative të Tregut të Punës si: punësimi në sektorin shtetëror, punësimi në sektorin privat jo-bujqësor, papunësia e regjistruar etj. Njoftimi për shtyp i Statistikave Administrative të Tregut të Punës publikohet online në faqen e internetit të INSTAT. |
| 10.2. Publikime | Rezultatet për Statistikat Administrative të Tregut të Punës gjenden të botuara në botimet: “Të Dhënat Administrative të Tregut të Punës”, “[Tregu i Punës](http://www.instat.gov.al/media/7174/tregu-i-punes-2019.pdf%20)”, “[Vjetari Statistikor](http://www.instat.gov.al/media/6560/sv-2019.pdf%20)” dhe “[Vjetari Statistikor Rajonal](http://www.instat.gov.al/media/6558/vsr-alb.pdf%20)”.   * ["Të Dhënat Administrative të Tregut të Punës"](http://www.instat.gov.al/al/temat/tregu-i-pun%C3%ABs-dhe-arsimi/t%C3%AB-dh%C3%ABna-administrative-t%C3%AB-tregut-t%C3%AB-pun%C3%ABs/#tab3) * ["Tregu i Punës"](http://www.instat.gov.al/al/publikime/librat/2021/tregu-i-pun%C3%ABs-2020/) * ["Vjetari Statistikor"](http://www.instat.gov.al/al/publikime/librat/2019/vjetari-statistikor-2019/) * ["Vjetari Rajonal Statistikor"](http://www.instat.gov.al/al/publikime/librat/2021/vjetari-rajonal-statistikor-2021/)   Përdoruesit mund t’i gjejnë rezultatet në faqen e internetit të INSTAT. |
| 10.3. Baza e të dhënave on-line | Të dhënat për Statistikat Administrative të Tregut të Punës janë të publikuara në faqen zyrtare të INSTAT, seksioni [Databaza Statistikore](http://databaza.instat.gov.al/pxweb/sq/DST/?rxid=524426bc-8d83-4866-974e-cb0f32193cd6) |
| 10.4. Aksesi në të dhënat mikro | Të dhënat për Statistikat e Tregut të Punës nuk bëhen të disponueshme në nivel mikro, si pasojë e ruajtjes së konfidencialitetit. Të dhënat e agreguara, janë lloji i vetëm i të dhënave që ofrohet për përdoruesit e jashtëm. Edhe pse të dhënat mikro nuk publikohen, ato mund të aksesohen në bazë të nenit 34 të Ligjit Nr. 17/2018 "Për Statistikat Zyrtare". |
| 10.5. Të tjera | Përdoruesit mund të dërgojnë kërkesa të tjera specifike nëpërmjet një sesioni të dedikuar për kontaktet në linku më poshtë: [Kontakt](http://www.instat.gov.al/al/rreth-nesh/k%c3%abrko-t%c3%ab-dh%c3%abna/k%c3%abrkes%c3%ab-t%c3%ab-dh%c3%abnash-formulari/). |
| 10.6. Dokumentimi i metodologjisë | Një shpjegim i shkurtër lidhur me përkufizimet, konceptet kryesore dhe shpjegimet metodologjike për përdoruesit publikohet në njoftimin për shtyp dhe publikimet. Informacione shtesë u jepen përdoruesve të brendshëm kur është e nevojshme. Në faqen e INSTAT ka një seksion lidhur me [Metodologjinë](http://www.instat.gov.al/al/temat/tregu-i-pun%C3%ABs-dhe-arsimi/t%C3%AB-dh%C3%ABna-administrative-t%C3%AB-tregut-t%C3%AB-pun%C3%ABs/#tab4) mbi Statistikat Administrative të Tregut të Punës. |
| 10.7. Dokumentimi i cilësisë | Sektori i Statistikave të Tregut të Punës dokumenton të gjithë proçesin e punës dhe proçedurat mbi Të Dhënat Administrative të Tregut të Punës për qëllime të brendshme. |
| 11. Manaxhimi i cilësisë | |
| 11.1. Sigurimi i cilësisë | INSTAT është i angazhuar për sigurimin e cilësisë në prodhimin e statistikave zyrtare. Duke u bazuar në Ligji Nr. 17/2018 "Për Statistikat Zyrtare", INSTAT përdor metoda dhe procese statistikore në përputhje me parimet dhe standardet shkencore të pranuara ndërkombëtarisht, si dhe kryen analiza të vazhdueshme, me qëllim përmirësimin e cilësisë dhe ofrimin e statistikave të përditësuara. Në kryerjen e detyrave të tij, INSTAT ndjek parimet e përgjithshme të menaxhimit të cilësisë, në përputhje me Kodin e Praktikës së Statistikave Evropiane (European Statistics Code of Practice). INSTAT për sigurimin e cilësisë udhëhiqet nga parimet e mëposhtme: paanshmëria, cilësia e proceseve dhe produkteve statistikore, orientimi për përdoruesit, orientimi për punonjësit, efektiviteti i proceseve statistikore dhe reduktimi i ngarkesës së të intervistuarve. |
| 11.2. Vlerësimi i cilësisë | Burimi i të dhënave për Statistikat e Tregut të Punës është administrativ. Të dhënat krahasohen me të dhënat e viteve të mëparshme për të dalluar nëse ka koherencë të dhënash apo ka pasur ndryshime të mëdha. |
| 12. Rëndësia | |
| 12.1. Nevojat e përdoruesit | Përdoruesit e Statistikave të Tregut të Punës klasifikohen si të jashtëm dhe të brendshëm.   * Përdoruesit e jashtëm janë: * Institucionet e Administratës Publike; * Universitetet; * Bizneset; * Publiku i përgjithshëm dhe grupet e tjera të interesit; * Organizata kombëtare jofitmprurëse; * Përdoruesit e brendshëm janë drejtoritë prodhuese të INSTAT të cilat përdorin Statistikat e Tregut të Punës si input për punën e tyre. |
| 12.2. Kënaqësia e përdoruesit | Klikimet (Page Views) në lidhje me Të dhënat Administrative të Tregut të Punës për vitin 2021 janë rreth 33.569 klikime.  INSTAT, ka kryer vrojtimin për matjen e kënaqësisë së përdoruesve. Pyetjes: Si e vlerësoni cilësinë e përgjithshme të “Të dhënave Administrative të Tregut të Punës"? në shkallën nga 1 (shumë e dobët) tek 5 (shumë e mirë), përdoruesit kanë vlerësuar cilësinë e të dhënave me një mesatare prej 3,47 (69.4%)  INSTAT organizon çdo vit [Anketën e Kënaqësisë së Përdoruesve](http://www.instat.gov.al/al/dokumentimi/cil%C3%ABsia-statistikore/anketa-mbi-k%C3%ABnaq%C3%ABsin%C3%AB-e-p%C3%ABrdoruesve/). |
| 12.3. Plotshmëria | Plotshmëria e të dhënave për Statistikat e Tregut të Punës për vitin 2021 gjykohet duke krahasuar cilësinë dhe sasinë e treguesve të mbuluar në INSTAT nga ato të Programit Kombëtar të Statistikave Zyrtare 2017-2021. Shkalla e Plotshmërisë të Statistikave të Tregut të Punës për 2021 është 100%. |
| 13. Saktësia dhe besueshmëria | |
| 13.1. Saktësia e përgjithshme | Në përgjithësi, të dhënat janë kontrolluar me vitet e mëparshme për të identifikuar ndonjë ndryshim të rëndësishme në ecurinë e të dhënave. Në rastet kur hasen ndryshime, INSTAT njofton burimet përkatëse të të dhënave për të vënë në dijeni rreth gjetjeve të konstatuara në mënyrë që të realizohet korrigjimi i këtyre të dhënave nëse shihet i nevojshëm ose të konfirmohen në mënyrë zyrtare. |
| 13.2. Gabim i kampionimit | Nuk aplikohet. |
| 13.3. Gabim jo i kampionimit | Rishikimi i të dhënave ndodh vetëm në rast se institucionet përkatëse rishikojnë të dhënat e dërguara në INSTAT për efekt përditësimi apo ndonjë gabimi të mundshëm human. Nëse institucionet përkatëse rishikojnë të dhënat e dërguara në INSTAT, atëherë në publikimin më të afërt do të pasqyrohen këto ndryshime dhe do të jepet një informacion i shkurtër sqarues për përdoruesit. Gabimet e jokampionimit trajtohen bazuar në politikën e Trajtimit të Gabimeve. |
| 14. Afatet kohore dhe përpikmëria | |
| 14.1. Afatet kohore | Rezultatet e Statistikave të Tregut të Punës publikohen në faqen e internetit të INSTAT 69 ditë pas përfundimit të periudhës referuese (T + 69 ditë). Periudha referuese e rezultateve të Statistikave të Tregut të Punës është data 31 Dhjetor 2021.   |  |  | | --- | --- | | Periudha referuese | 12/31/2021 | | Data e publikimit | 3/10/2022 | | Afatet kohore | 69 | |
| 14.2. Përpikmëria | Të dhënat të tregut administrative të punës publikohen bazuar në kalendarin e publikimeve. Publikimi i Të dhënat administrative të tregut të punës ka qënë i përpiktë në kohë në 100 % të publikimeve të kryera gjatë viteve.   |  |  | | --- | --- | | Periudha referuese | 12/31/2021 | | Data e shpallur | 3/10/2022 | | Data e publikimit | 3/10/2022 | | Vonesa në kohë | 0 | |
| 15. Koherenca dhe Krahasueshmëria | |
| 15.1. Krahasueshmëria gjeografike | Statistikat e Tregut të Punës paraqiten në nivel vendi. Këto statistika janë relativisht të krahasueshme pasi institucionet që na sigurojnë të dhënat koordinojnë procesin e mbledhjes së të dhënave. |
| 15.2. Krahasueshmëria kohore | Statistikat e Tregut të Punës në lidhje me: statistikat Administrative të Tregut të Punës për bilancin e forcave të punës, punëkërkuesit e papunë të regjistruar sipas gjinisë dhe nivelit arsimor, të punësuarit në sektorin shtetëror sipas grupeve kryesore të profesioneve, datojnë që nga viti 2000 referuar databazës statistikore duke siguruar një krahasueshmëri kohore prej 22 vitesh (CC2=Jlast-Jfirst+1=22).  Statistikat e Tregut të Punës në lidhje me: punësimin sipas burimeve administrative dhe sektori bujqësor, punëkërkuesit e papunë të regjistruar datojnë që nga viti 2000 referuar databazës statistikore duke siguruar një krahasueshmëri kohore prej 22 vitesh (CC2=Jlast-Jfirst+1=22).  Të dhënave ju bëhen kontrolle të vazhdueshme për të garantuar krahasueshmërinë e tyre në seri kohore. |
| 15.3. Koherenca e ndërthurjes së fushave | Nuk aplikohet. |
| 15.4. Koherenca e brendshme | Konsistenca e brendshme e të dhënave kontrollohen para se të finalizohen. Kontrollohen gjithashtu lidhjet midis variablave dhe koherenca në seri të ndryshme. |
| 16. Kostoja dhe ngarkesa | Stafi i përfshirë në përgatitjen e statistikave të tregut të punës pranë Sektorit të Statistikave të Tregut të Punës është: 1 punonjës pranë zyrave qëndrore të INSTAT, pasi të dhënat e statistikave të tregut të punës sigurohen nga burime administrative në bashkëpunim me Drejtorinë e Përgjithshme të Tatimeve dhe Shërbimit Kombëtar të Punësimit. |
| 17. Rishikimi i të dhënave | |
| 17.1. Politika e rishikimit | Politikat e rishikimit bëhen në përputhje me politikën e rishikimit si dhe politikën e trajtimit të gabimeve të vendosura nga INSTAT. Për më shumë referohuni:   * [Politika e revizionimit](http://www.instat.gov.al/al/dokumentimi/cil%C3%ABsia-statistikore/) * [Politika e trajtimit të gabimeve](http://www.instat.gov.al/media/9577/politika-e-trajtimit-te-gabimeve.pdf) |
| 17.2. Praktika e rishikimit | Në rast burimet të cilat dërgojnë pranë INSTAT të dhënat mbi Statistikat e Tregut të Punës do të raportojnë ndryshime në tabelat e dërguara, ky informacion do të përditësohet dhe publikohet në publikimin e radhës, shoqëruar me një shënim shpjegues për përdoruesit.  Nuk janë kryer rishikime mbi “Të dhënat Administrative të Tregut të Punës” për vitin 2021, subjekt i këtij raporti. |
| 18. Përpunimi statistikor | |
| 18.1. Burimi i të dhënave | Informacioni mbi Statistikat e Tregut të Punës grumbullohet nga burimet administrative në kuadër të Memorandumeve të bashkëpunimit, përkatësisht me:   * DPT, për të gjithë individët e regjistruar në formularin e Listëpagesës; * SHKP, për të gjithë personat e regjistuar si punëkërkues të papunë; |
| 18.2. Shpeshtësia e grumbullimit të të dhënave | Të dhënat e Statistikave të Tregut të Punës grumbullohen prej burimeve administrative në baza tremujore dhe vjetore, me detajime mujore. |
| 18.3. Grumbullimi i të dhënave | Instituti i Statistikave organizon punën për llogaritjen e indikatorëve dhe statistikave të Tregut të Punës për vitin 2021, e orientuar nga Programi i Statistikave Zyrtare dhe Ligji i Statistikës. Drejtoria e Përgjithshme e Tatimeve, Zyrat Statistikore Rajonale dhe Shërbimi Kombëtar i Punësimitjanë burimi kryesor i të dhënave për të gjitha treguesit që publikohen sipas këtij programi. |
| 18.4. Vlefshmëria e të dhënave | Të dhënave u janë bërë kontrolle logjike dhe matematike. Këto kontrolle kryhen gjatë të gjithë procesit të përpunimit të të dhënave, për të gjithë treguesit të cilët INSTAT publikon. Ndër metodat e verifikimit të dhënave administrative mund të përmendim: Kontrolli për plotësinë e të dhënave, konsistenca me kalimin e kohës, korrigjimet aritmetike (nuk duhet të jenë shumë të larta), kontrollet përmbledhëse, kontrolli i serive kohore nëse ka devijime të mëdha, etj. |
| 18.5. Përpilimi i të dhënave | Nuk aplikohet. |
| 18.6. Rregullimi | Nuk aplikohet. |
| 19. Komente |  |
| Aneks | |
|  | |